CELEX: 22019D1623
Language: hu
Date: 2017-12-15 00:00:00
Title: Az EGT Vegyes Bizottság 214/2017 határozata (2017. december 15.) az EGT-megállapodás I. mellékletének (Állat- és növényegészségügyi kérdések) módosításáról [2019/1623]

3.10.2019   
               
               
                  HU
               
               
                  Az Európai Unió Hivatalos Lapja
               
               
                  L 254/15
               
            
         AZ EGT VEGYES BIZOTTSÁG 214/2017 HATÁROZATA
         (2017. december 15.)
         az EGT-megállapodás I. mellékletének (Állat- és növényegészségügyi kérdések) módosításáról [2019/1623]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A takarmány-alapanyagok jegyzékéről szóló 68/2013/EU rendelet módosításáról szóló, 2017. június 15-i (EU) 2017/1017 bizottsági rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az 1206/2012/EU végrehajtási rendeletnek az Aspergillus oryzae (DSM 10287) által termelt, brojlercsirkék, elválasztott malacok és hízósertések takarmány-adalékanyagaként használt endo-1,4-béta-xilanáz készítmény előállításához használt törzs megváltoztatásának tekintetében történő módosításáról (az engedély jogosultjának neve: DSM Nutritional Products Ltd.) szóló, 2017. június 15-i (EU) 2017/1006 bizottsági végrehajtási rendeletet (2) bele kell foglalni az EGT-megállapodásba.
                  
               
                     (3)
                  
                  
                     Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében meghatározottak szerint a takarmányokra vonatkozó kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (4)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. mellékletének II. fejezete az alábbiak szerint módosul:
            
                        1.
                     
                     
                        Az 51. pont (68/2013/EU bizottsági rendelet) a következő szöveggel egészül ki:
                        „, az alábbi módosítással:
                        
                                    —
                                 
                                 
                                    
                                       32017 R 1017: a Bizottság (EU) 2017/1017 rendelete (2017. június 15.) (HL L 159., 2017.6.21., 48. o.).”
                                 
                              
                  
                        2.
                     
                     
                        A 74. pont (1206/2012/EU bizottsági végrehajtási rendelet) a következő szöveggel egészül ki:
                        „, az alábbi módosítással:
                        
                                    —
                                 
                                 
                                    
                                       32017 R 1006: a Bizottság (EU) 2017/1006 végrehajtási rendelete (2017. június 15.) (HL L 153., 2017.6.16., 9. o.).”
                                 
                              
                  
         
            2. cikk
            Az (EU) 2017/1017 rendeletnek és az (EU) 2017/1006 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2017. december 16-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. december 15-én.
            
               
                  az EGT Vegyes Bizottság részéről
               
               
                  az elnök
               
               Sabine MONAUNI
            
         
         
            (1)  HL L 159., 2017.6.21., 48. o.
         
            (2)  HL L 153., 2017.6.16., 9. o.
         
            (*1)  Alkotmányos követelmények fennállását nem jelezték.